                                                                                                        Vzorec pogodbe

Mestna občina Murska Sobota, Kardoševa ulica 2, 9000 Murska Sobota (v nadaljevanju MO M. Sobota), ID za DDV SI32339828, ki jo zastopa župan dr. Aleksander JEVŠEK. (v nadaljevanju naročnik)
in

Naziv in naslov izvajalca __________________,  davčna številka____________ , ki ga zastopa _________________  (v nadaljevanju izvajalec) 

sklepata

P O G O D B O
o sofinanciranju  programov v letu 2019 na področju

socialnega varstva ali zdravstvenega varstva

1. člen
S to pogodbo se MO M. Sobota zavezuje za sofinanciranje, izvajalec pa za izvajanje  programa/ov:  
Program
……………………………………………….
ki je bil oz. so bili izbrani na osnovi javnega razpisa za sofinanciranje programov v MO M. Soboti za leto 2019, Uradni list RS, štev. /2019, z dne …… 2019.

Izvajalec se zavezuje, da bo  program izvajal v skladu z opisom iz vsebine, iz ob prijavi na razpis oddane razpisne dokumentacije.

2. člen
MO Murska  Sobota in izvajalec se dogovorita, da bo za program/me iz 1. člena te pogodbe, v skladu s sprejetim programom sofinanciranja programa/ov, prispevek MO M. Sobota za  program/e, ki so predmet te pogodbe, znašal v letu 2019:

- program 
………………………………………………


skupaj  ………….. (z besedo).

3. člen
Pogodba se sklepa za sofinanciranje programa/ov za leto 2019.
4. člen
Pogodbeni stranki se dogovorita, da bo MO M. Sobota sofinancirala program v skladu s sklepom štev.____, dne _________  in da so sredstva namenska ter jih izvajalec sme uporabiti samo za izvajanje programa/ov.

Izvajalec, se zavezuje, da bo:

· program/e, ki je predmet te pogodbe, izvajal kvalitetno in v skladu s cilji programa/ov ter kodeksom etičnih načel na področju socialnega varstva ali zdravstvenega varstva,

· da bo MO Murska Sobota do 31.1.2020 predložil končno poročilo o izvajanju programa/ov,-

· pridobil pisno soglasje MO M. Sobota pred morebitnimi spremembami programa,

· omogočil nadzor programa/ov pooblaščeni osebi MO M. Sobota kar vključuje nadzor prostorov, nadzor dokumentacije in nadzor strokovnih ravnanj,

· pri informiranju javnosti korektno predstavil vlogo MO Murska Sobota pri izvajanju programa/ov.

Skrbnik pogodbe s strani izvajalca je odgovorna oseba izvajalca je ____________________. 

Skrbnik pogodbe s strani MO M. Sobota je mag. Rofina Bernjak.

5. člen
MO M. Sobota bo v letu 2019 sredstva za sofinanciranje programa/ov, ki je predmet te pogodbe, v dogovorjeni višini nakazovala na žiro račun številka ____________________, pri agenciji oziroma banki _________________ , v skladu z veljavno zakonodajo in sicer:

- sredstva, odobrena do višine 3.500,00 EUR bodo nakazana praviloma enkrat  letno in sicer, po izstavitvi zahtevka za nakazilo sredstev v letu 2019, s strani izvajalca programa. K zahtevku morajo biti priložena dokazila (računi ali druge enakovredne knjigovodske listine) ter dokazila o plačilo  za odobreni program. Izvajalec mora predložiti tudi druga dokazila o izvedbi programa kot npr. slikovni material, vabila na dogodek, liste prisotnosti udeležencev, poročila medijev, podpise izvajalcev aktivnosti ipd..
- sredstva odobrena nad 3.500,00 EUR se bodo nakazovala praviloma  po dvanajstinah po izstavitvi zahtevka za nakazilo sredstev s strani izvajalca. K zahtevku morajo biti priložena dokazila (računi ali druge enakovredne knjigovodske listine) ter dokazila o plačilo za odobreni program. Izvajalec mora predložiti tudi druga dokazila o izvedbi programa kot npr. slikovni material, vabila na dogodek, liste prisotnosti udeležencev, poročila medijev, podpise izvajalcev aktivnosti ipd..

Izvajalec programa/ov v letu 2019 bo najkasneje do 31.1.2020 oddal tudi podrobno (evalvacijsko) vsebinsko poročilo o celotnem izvajanju programa v letu 2019 in zaključno finančno poročilo za leto 2019.
6. člen
Finančni del poročila mora temeljiti na finančno knjigovodski dokumentaciji in računih, ki se glasijo na izvajalca in naslov programa, iz katerega je razvidna namenska poraba sredstev. V kolikor izvajalec ne bo predložil končnega poročila iz 5. člena te pogodbe, mu bo MO M. Sobota določila naknadni rok za njegovo predložitev.

V primeru, da izvajalec ne bo predložil končnega poročila, niti v naknadno določenem roku, se šteje, da programa ni izvršil in mora vrniti vsa nakazana sredstva z zakonskimi zamudnimi obrestmi, obračunanimi od dneva prejema nakazanih sredstev.
7. člen
MO M. Sobota nadzoruje izvajanje programa ter ima v ta namen pravico zahtevati dodatna delna poročila o izvajanju programa/ov.

Če se med izvrševanjem programa/ov izkaže, da izvajalec krši določila te pogodbe in ne dela po dogovorjenem programu, lahko MO M. Sobota pogodbo razdre, izvajalec pa mu je dolžan vrniti vsa nakazana sredstva z zakonitimi zamudnimi obrestmi. 

Pogodbeni stranki lahko kadarkoli sporazumno prekineta pogodbeno razmerje. 
8. člen
Izvajalec se obvezuje, da bo prejeta sredstva uporabil izključno za izvajanje navedenega programa, ki je predmet te pogodbe ter kazensko in materialno odgovarja za resničnost posredovanih podatkov naročniku.
Odgovorna oseba izvajalca programa/ov je s to pogodbo pooblaščena in zadolžena za čimbolj racionalno uporabo sredstev na način, ki bo omogočal izvedbo prijavljenega programa/ov.

V primeru, da bo MO M. Sobota ali pooblaščeni organ ugotovil, da je izvajalec sredstva ali del sredstev, prejetih po tej pogodbi, uporabil nenamensko, se izvajalec obvezuje MO M. Sobota takoj vrniti vsa nakazana sredstva, oziroma del sredstev, ki so bila porabljeno nenamensko, z zakonskimi zamudnimi obrestmi, obračunanimi od dneva nakazila sredstev. 

Za zakonitost, upravičenost in namembnost porabe sredstev iz te pogodbe je osebno odgovorna oseba izvajalca. 
9. člen

Izvajalec se obvezuje, da bo pri vseh javnih objavah, ki se nanašajo na program oz. projekt, ki je predmet te pogodbe, navajal, da ga sofinancira Mestna občina Murska Sobota ter, da bo na povabilo  sodeloval pri brezplačni promociji Mestne občine Murska Sobota. 
10. člen
V kolikor izvajalec ne uporabi nakazanih sredstev do 31.12.2019, se obvezuje, da bo MO M. Sobota zaprosil za izdajo soglasja za kasnejšo porabo sredstev

V kolikor izvajalec ne utemelji in ne obrazloži potrebe po kasnejši porabi sredstev in MO M. Sobota ne izda soglasja za kasnejšo porabo sredstev, je izvajalec dolžan vrniti neporabljena sredstva. Način in rok vračila neporabljenih sredstev določi MO M. Sobota.
11. člen
MO M. Sobota bo lahko iz poročil izvajalca ugotovila, ali je bil program izvajan v skladu z dogovorjenim programom. 

MO. M. Sobota lahko naroči izdelavo evalvacijske študije programa. 

12. člen

Če se pri pregledu poročil, nadzora ali pri evalvacijski študiji programa ugotovi odstopanje od sprejetega programa ali nekvalitetna izvršitev programa, MO M. Sobota lahko zahteva vračilo nakazanih sredstev.

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da nedovoljeno korist za:

· pridobitev posla ali 

· za sklenitev posla pod ugodnejšimi pogoji ali

· za opustitev dolžnega nadzora nad izvajanjem pogodbenih obveznosti ali

· za drugo ravnanje ali opustitev, s katerim je organu ali organizaciji iz javnega sektorja 

povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.
Če izvajalec ne bo spoštoval določil te pogodbe, bo Mestni občini na njeno zahtevo vrnil vsa nakazana sredstva z zakonitimi zamudnimi obrestmi. 

Vsaka pogodbena stranka lahko odstopi od pogodbe, če druga pogodbena stranka krši njena določila.
13. člen

Zaradi odgovornosti v smislu 65. člena Zakona o javnih financah, lahko župan ugotavlja zakonitost, namenskost, učinkovitost in gospodarnost razpolaganja z dodeljenimi proračunskimi sredstvi.
14. člen
Morebitne spore iz te pogodbe bosta pogodbeni stranki reševali sporazumno. Če sporazumne rešitve ne bi mogli doseči, je za reševanje sporov pristojno sodišče v Murski Soboti.

    15. člen
Ta pogodba je sklenjena z dnem, ko jo podpišeta obe pogodbeni stranki. Sestavljena je v 4 (štirih) enakih izvodih, od katerih prejme vsaka od pogodbenih strank po dva izvoda, uporablja pa se od 01.01.2019 dalje. 

      Naročnik:






Izvajalec:

        dr. Aleksander JEVŠEK


        



      ŽUPAN


…………………………………………….                            
………………………………………

Štev.

EŠ:

Murska Sobota, ………dne ………2019                  .dne:…………………. 2019                                    

